Антантын гэрээ

Их Британи Японтой гэрээ байгуулсанаар Алс дорнод дахь ашиг сонирхолоо Японоор хамгаалуулна хэмээн тооцоолж байв. Харин бусад бүс нутагт, тухайлбал Өмнөд Африк, Ойрхи Дорнод зэрэг бүсэд Герман түүний гол өрсөлдөгч байлаа. Ийм үед Англи Европд хүчтэй холбоотонтой байх шаардлага бий болсон бөгөөд 1904 оны 4 сарын 8-нд Англи, Франц хоёр Антантын хэлэлцээрт гарын үсэг зуржээ. Уг хэлэлцээрээр Английн Египетэд, Францын Мароккод явуулж байсан колонийн бодлогыг 2 гүрэн харилцан хүлээн зөвшөөрчээ. 1905 оноос уг хэлэлцээ нь Германы эсрэг холбоотон болох хэлэлцээнд шилжсэн. Англичуудын хувьд Оросыг энэ хэлэлцээнд татан оруулахыг хүсэж байсан тул 1906 онд Англи, Франц 2 Оросод их хэмжээний зээл олгожээ. Мөн Англи Орос-Японы харилцааг хэвийн болгох үйл явцад зуучилсан байна.

1907 оны дундуур Орос-Японы харилцаан сэргэж, хоёр улсын хооронд улс төрийн хэлэлцээр байгуулан, Манжуурын хойд хэсэг дэх Оросын ашиг сонирхолыг Япон, Өмнөд Манжуур болон Солонгос дахь Японы ашиг сонирхолыг Орос харилцан хүлээн зөвшөөрлөө. 1907 оны 8 сарын 31-нд байгуулагдсан Англи-Оросын гэрээгээр Орос улс Антантын гишүүн болов.

Европын их гүрнүүд ирээдүйн колоничлолын дайнд бэлтгэж эхэлсэн үед буюу 1908.11.30нд АНУ-Японы хооронд Рут-Такахири хэлэлцээр байгуулагдаж энэ хэлэлцээрээр Японы Хятад, Солонгос дахь ашиг сонирхолыг АНУ, АНУ-н Номхон далай, Филиппин дэх байр суурийг Япон хүлээн зөвшөөрчээ.